Jelaskan Huraian dari Ctenophora dalam bahasa melayu

Walaupun agak sedikit spesiesnya, namun ctenofor terdapat pelbagai pelan badan. Spesies tepi pantai harus cukup teguh untuk menahan ombak dan zarah-zarah endapan yang berolak, sementara terdapat beberapa spesies lautan yang sangat rapuh sehingga amat sukar untuk ditangkap utuh-utuh untuk dikaji. Selain itu, spesies lautan tidak terpelihara dengan baik, dan diketahui terutamanya daripada gambar foto dan catatan pemerhati. Oleh itu, sehingga kini perhatian lebih tertumpu kepada tiga genus pesisiran, iaitu Pleurobrachia, Beroe dan Mnemiosis. Sekurang-kurangnya dua buku teks mengasaskan keterangan ctenofor mereka pada makhluk cydippida Pleurobrachia.

Oleh sebab kebanyakan spesies badannya hampir bersimetri jejari, paksi utamanya adalah oral ke aboral (dari mulut ke hujung yang bertentangan.) Walau bagaimanapun, oleh sebab hanya dua saluran yang berhampiran dengan statosit berakhir pada liang dubur, ctenofor tidak mempunyai simetri cermin, tetapi kebanyakannya mempunyai simetri putaran. Dalam erti kata lain, jika haiwan itu berputar dalam separuh bulatan, ia akan sama dengan dari mula.